Държавен вестник, бр. 57, 2003 г., стр. 9

Б Р О Й  57
ДЪРЖАВЕН  ВЕСТНИК
С Т Р .  9
ЗАКОН
за изменение и допълнение на Наказателно-
процесуалния кодекс (обн., ДВ, бр. 89 от 1974 г.;
попр., бр. 99 от 1974 г., бр. 10 от 1975 г.;  изм., бр. 84
от 1977 г., бр. 52 от 1980 г., бр. 28 от 1982 г.;  попр.,
бр. 38 от 1982 г.; изм., бр. 89 от 1986 г., бр. 31 от
1990 г.; попр., бр. 32 от 1990 г., бр. 35 от 1990 г.;
изм., бр. 39, 109 и 110 от 1993 г., бр. 84 от 1994 г.,
бр. 50 от 1995 г., бр. 107 и 110 от 1996 г., бр. 64 от
1997 г.; попр., бр. 65 от 1997 г.; изм., бр. 95 от
1997 г., бр. 21 от 1998 г., бр. 45 от 1998 г.—Реше-
ние № 9 на Конституционния съд от 1998 г.;  изм.,
бр. 70 от 1999 г., бр. 88 от 1999 г.—Решение № 14
на Конституционния съд от 1999 г., бр. 42 от
2001 г., бр. 74 от 2002 г., бр. 50 от 2003 г.)
§ 1. В чл. 28, ал. 2 думите “242, 242а” се за-
личават, числата “243—252” се заменят с
“243—250”, а числата “253—260” се заменят с
“252—260”.
§ 2. В чл. 48 ал. 4 се изменя така:
“(4) Разследването на престъпления, извър-
шени от лица, ползващи се с имунитет, и членове
на Министерския съвет, се осъществява от сле-
довател от Националната следствена служба.”
§ 3. В чл. 111 ал. 4 се изменя така:
“(4) За разследване на престъпленията по
ал. 2 съдът и органите на досъдебното произ-
водство могат да събират и проверяват и ве-
ществените доказателствени средства, получе-
ни съобразно Закона за специалните разузна-
вателни средства.”
§ 4. В чл. 111а, ал. 3, изречение първо ду-
мите “т. 4 и 5” се заличават, след думата “сред-
ства” се поставя запетая и се добавя “а когато
има започнато досъдебно производство—от
ръководителя по чл. 13, ал. 1, т. 4 и 5 от съ-
щия закон.”
§ 5. В чл. 277, ал. 1 след думата “производс-
тво” се добавя “пред съдия”.
§ 6. В преходните и заключителните разпо-
редби на Закона за изменение и допълнение на
Наказателно-процесуалния кодекс (ДВ, бр. 50
от 2003 г.) се създава § 144:
“§ 144. (1) Неприключените до влизането в
сила на този закон наказателни дела, чиято
подсъдност се променя, се довършват от съди-
лищата, в които са образувани.
(2) За предварителните проверки, започна-
ли преди влизане в сила на този закон, се при-
лагат чл. 192, 193 и 194. Извършените по време
на тях оглед на местопроизшествието и свърза-
ните с него претърсване и изземване, и разпит
на очевидци, когато незабавното им извършва-
не е било единствената възможност за събира-
не и запазване на доказателствата, както и из-
ползваните специални разузнавателни средст-
ва, запазват процесуалната си стойност.”
Заключителна разпоредба
§ 7. Законът влиза в сила от деня на обнарод-
ването му в “Държавен вестник”, с изключение
на § 6, който влиза в сила от деня на влизането
в сила на Закона за изменение и допълнение на
Наказателно-процесуалния кодекс (ДВ, бр. 50
от 2003 г.).
Законът е приет от ХХХIХ Народно събра-
ние на 11 юни 2003 г. и е подпечатан с официал-
ния печат на Народното събрание.
Председател на Народното събрание:
Огнян Герджиков
37707
КОНСТИТУЦИОНЕН СЪД
РЕШЕНИЕ № 9
от 17 юни 2003 г.
по конституционно дело № 10 от 2003 г.
Конституционният съд в състав: председа-
тел—Румен Янков, и членове: Георги Марков,
Димитър Гочев, Тодор Тодоров, Неделчо Бе-
ронов, Стефанка Стоянова, Маргарита Злата-
рева, Васил Гоцев, Живан Белчев, Пенка Том-
чева, Лазар Груев, при участието на секретар-
протоколиста Енита Еникова разгледа в зак-
рито заседание на 17 юни 2003 г. конституци-
онно дело № 10 от 2003 г., докладвано от съди-
ята Живан Белчев.
Конституционният съд е сезиран с искане
на 48 народни представители от XXXIX На-
родно събрание за установяване противоконс-
титуционността на разпоредбата на § 26, т. 2
от Закона за изменение и допълнение на Зако-
на за лекарствата и аптеките в хуманната меди-
цина (ЗИДЗЛАХМ, ДВ, бр. 120 от 2002 г.).
Искателите поддържат, че т. 2 на § 26
ЗИДЗЛАХМ, с която е създадена новата ал. 2
на чл. 70 от Закона за лекарствата и аптеките в
хуманната медицина (ЗЛАХМ), противоречи на
разпоредбите на чл. 4, ал. 1 и чл. 19, ал. 1 и 2 от
Конституцията.
Излагат се съображения, че “не съществува
обществен интерес, който да налага огранича-
ване възможността за правните субекти, отк-
рили аптеки на територията на здравни и ле-
чебни заведения, посочени в новата ал. 2 на
чл. 70, да продължат да извършват въпросната
стопанска дейност”. Освен това “поради описа-
ния начин на приемането є разпоредбата се от-
клонява и от принципа на правовата държава,
провъзгласен в чл. 4, ал. 1 от Конституцията”.
Разпоредбата противоречи “на гарантираното
право на всички правни субекти на свободна
стопанска инициатива и на еднакви правни ус-
ловия на стопанска дейност—чл. 19, ал. 1 и 2 от
Конституцията”.